[{"text_idx": "#000000", "text": "Fiksobjektiivideks kutsutavad on oma olemuselt tegelikult fikseeritud fookuskaugusega objektiivid. Nendel objektiividel ei ole keerukat mehaanilist ehitust, mis muudab fookuskaugust nagu suumobjektiivide puhul. See on u\u0308ks po\u0303hjustest, miks odavad ning keskklassi suumid vo\u0303ivad ja\u0308a\u0308da ma\u0308rgatavalt alla pildikvaliteedis ning on sageli suuremad ning ka kaaluvad enam."}, {"text_idx": "#000001", "text": "Fikseeritud objektiivid on konkreetsed ning keskenduvad u\u0308hele eesma\u0308rgile, mitte proovides teha ko\u0303ike, mida suum objektiividega u\u0308ritatakse. Fikseeritud kaugusega objektiivid, on ta\u0308nu objektiivi konstruktsioonile ning optiliste elementida kvaliteedile, vo\u0303imalik saavutada ma\u0308rkimisva\u0308a\u0308rselt parem valgusjo\u0303ud. Kesistes valgustingimustes on pildistamine palju lihtsam ja tulemuslikum."}, {"text_idx": "#000002", "text": "Valgusjo\u0303uliste fiksobjektiividega on vo\u0303imalik vo\u0303tta maksimum kaamerast ning olemasolevatest valgusoludest, et luua objektile terav fookus, millel on pehme ning udune taust. See on u\u0308ks po\u0303hiomadusi miks fiksobjektiive soetakse nii fotode kui video tegemiseks. Teravussu\u0308gavusega kasutades, saab suunata vaataja ta\u0308helepanu enda poolt valitud detailidele. Foto on kahedimensiooniline pind, mida on vo\u0303imalik rohkem mo\u0303jutada fiksobjektiiviga ta\u0308nu suurele avale ning va\u0308iksele teravussu\u0308gavusele. tekitades ruumilisust ning teadvust objektide kauguste suhtes. Samasugust effekti pole vo\u0303imalik ja\u0308ljendada nii 16-50mm kit objektiiviga."}, {"text_idx": "#000003", "text": "50mm objektiivi nimetatakse normaalobjektiiviks. See ta\u0308hendab, et ta\u0308iskaader sensoriga kaamera ees na\u0308itab see objektiiv umbkaudu samasugust vaatenurka kui inimsilm. Samuti ja\u0308a\u0308b ka kujutisel perspektiiv harjumuspa\u0308rane nagu seda na\u0308eks inimsilmaga. Nikkori Z 50mm objektiiv on va\u0308ga kasulik abimees so\u0303ltumata eelnevatest fotograafilisest kogemustest. Objektiiv on kompaktne, hinnaso\u0303bralik ning pakub va\u0308ga meeldivat visuaali nii keskpa\u0308eval kui ka pa\u0308rast pa\u0308ikseloojangut. Hu\u0308briidkaamerale mo\u0303eldud 50mm fiksobjektiiv on u\u0308ldjuhul f1.8 vo\u0303i f1.2 suurima lahtise avaga, mis vo\u0303imaldab objektiivil edastada kaamera sensorile rohkem valgust, mis omakorda laseb fotograafil pildistada ha\u0308marates oludes. Objektiiv on ideaalne portreede tegemiseks, eraldades modelli uduse taustaga ning tuues seeto\u0303ttu terava objekti ebateraval taustal eriti meeldivalt esile."}, {"text_idx": "#000004", "text": "Nikkor Z 35mm objketiiv annab ma\u0308rksa laiema vaatenurga kui eelpool ra\u0308a\u0308gitud 50mm normaalobjektiiv. 35mm objektiivi kasutatakse sageli n.o\u0308. ta\u0308navafotograafias vo\u0303i siis keskkonnaga portreede tegemisel. Miks just seda? 35mm objektiiv haarab endasse juba palju enam tausta kui normaalobjektiiv. Kui on soov inimesi ja objekte ja\u0308a\u0308dvustada nii, et ka keskkonnal on pildis oluline roll ning see kirjeldaks olukorda, milles portreteeritav viibib, siis on see objektiiv sobiv valik. La\u0308bi selle saate oma pildid palju ko\u0303nekamaks ning keskkonnaga portreel on lihtsam edasi anda ka u\u0308ldisemat lugu vo\u0303i jutustust, mis iseloomustab portreteeritavat vo\u0303i annab mingi konteksti."}, {"text_idx": "#000005", "text": "Ideaalne portreefotode ja\u0308a\u0308dvustamiseks, mis u\u0308hendab endas klassikalise fookuskauguse ja ava kiiruse. Nikkor Z 85 mm fookuskaugus vo\u0303imaldab teha u\u0308lidetailseid portreevo\u0303tteid. Kiire f/1,8 ava tasakaalustab ideaalselt teravuse ja fookusest va\u0308ljas olevad elemendid (bokeh-efekti)."}, {"text_idx": "#000006", "text": "Klassikalise portree pildistamisel peame tavalisels silmas no\u0308 pea ja o\u0303lgade kompositsiooni. Fotograaf pildistab klassikalisi portreesid subjektist kaugemal, et mitte tekitada pildistatavale ebamugavustunnet. 85mm fookuskaugusega objektiiv lubab fotograafil to\u0308o\u0308tada subjektist sobivas kauguses ja pakub meeldivat vaatenurka subjekti pildistamiseks."}, {"text_idx": "#000007", "text": "A\u0308ra unusta, et niikaua kui keskkonna piirit ei takista fotograafil liikumist ruumis, saab ta alati jalgadega suumida. Liikudes modellist kaugemale vo\u0303i modellile la\u0308hemale on vo\u0303imalik suumida fiksobjektiiviga."}]